དེ་ནས་ས་རཱ་ཉམས་རྒུད་འགྲོ་གི་ཡོད་པ་ངས་མཐོང་གི་མེད།ང་འདིའི་ནང་ལ་ཉེ་དུས་ཉིན་མ་གཅིག་ཙམ་ཡང་བསྡད་མྱོང་ཡོད་མ་རེད།ཁྱེད་རང་ཚོ་ཉམས་རྒུད་འགྲོ་གི་ཡོད་རེད་ཅེས་ངས་ཚིག་ཐག་བཅད་ནས་ཞུ་ཐུབ་ཀྱི་མི་འདུགརྒྱུ་རྐྱེན་དེ་རེད་ཅེས་ཞུ་ཐུབ་ཀྱི་མ་རེད།ཡིན་ནས་ངས་ད་ལྟ་ཐད་ཀར་བལྟས་ཡོང་པའི་སྐབས་ལ་ང་ཚོ་དང་མ་འདྲ་བ་ག་རེ་འདུག་ཅེས་ཟེར་ན་གྱོན་གོས་དང་སྐྲ་བཟོ་སྟངས།ཁ་པར་འཁྱེར་སྟངས་དེ་ཚོ་ཁྱེད་རང་ཚོ་ཞེ་དྲག་གིས་རྫིག་ཏུ་ཕྱིན་བཞགང་ཚོའི་སྐབས་ལ་མཚན་ཉིད་གྲྭ་ཚང་གི་འགྲམ་ན་ཟ་ཁང་ཞིག་གི་ནང་ལ་སྒོར་མོ་ལྔ་དགོས་པའི་ཨ་ལོ་ཏར་ཁ་ཞོག་ཁོག་བརྔོས་མཞིག་ཡོད་རེད།དེ་ཟ་རྒྱུ་བྱུང་ན་ལྷ་རབ་རེད།དེ་མ་གཏོགས་གང་ཡོད་མ་རེེད།ཐ་མག་ལ་མཚོན་སྦིར་ཟེར་བ་དེ་འཐེན་གྱི་ཡོད་འགྲོ།དེ་འདྲ་རེད།དེ་ཡིན་དུས་ཁྱེད་རང་ཚོར་མཐུན་རྐྱེན་དངོས་གནས་ཡག་ཏུ་ཕྱིན་ཡོད་རེད།མཐུན་རྐྱེན་ཞེས་པ་དེ་འགལ་རྐྱེན་ཡིན་ནམ་མཐུན་རྐྱེན་ཡིན་ཧ་གོ་གི་མ་རེད།དཔེར་ན་སོ་སོའི་ཅ་ལག་ཅིག་ཡོད་ན་བེད་སྤྱོད་ཡག་པོ་ཞིག་གཏང་ན་མཐུན་རྐྱེན་ཆགས་ཀྱི་རེད།བེད་སྤྱོད་གཏོང་མ་ཤེས་ན་དེ་འགལ་རྐྱེན་ཆགས་ཀྱི་རེད།དེ་ཡིན་དུས་དམིགས་བསལ་གྱི་ཁྱེད་རང་ཚོའི་ལོ་ཚད་དེ་ང་ཚོས་བརྒྱུད་ནས་ཡོང་བ་རེད།མི་སུ་ཡིན་ཡང་མིའི་མདུན་ལ་གཙང་མ་དང་རྫིག་པོ།སྙིང་རྗེ་པོ་ཡོང་བའི་ཐབས་ཤེས་བྱེད་ཀྱི་རེད།ཡིན་ནའང་དེ་ལ་དོ་སྣང་ཆེ་དྲགས་ན་སོ་སོའི་སློབ་སྦྱོང་དང་མི་ཚེའི་མདུན་ལམ་དང་འབྲེལ་བ་ཡོད་པ་དེ་ཚོ་འཐུས་ཤོར་འགྲོ་བའི་ཉེན་ཁ་ཡོད་རེེད།ངའི་བསམ་པར་གལ་ཏེ་འཐུས་ཤོར་འགྲོ་གི་ཡོད་ན་ཁྱེད་ཚོས་དེ་འདྲའི་སྒང་ལ་མགོ་གཡེང་དྲགས་ནས་བྱུང་ཡོད་ཀྱི་རེད་བསམ་གྱི་འདུགགཞན་ངས་ད་ལྟ་གང་ཞུ་ཤེས་མ་སོང་།